Diari Oficial de la Generalitat Valenciana


Sumari del DOGV 9706, del 18-10-2023 (2023/10241)

RESOLUCIÓ de 3 d'octubre de 2023, de la Conselleria d'Educació, Universitats i Ocupació, per la qual es complementa l'import de les beques salari lligades a la renda per a la realització d'estudis universitaris en el curs acadèmic 2022-2023 en les universitats que integren el Sistema Universitari Valencià.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9706

Data del DOGV
:   18-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10323


Data del document
:   03-10-2023

Organisme emissor


Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * ajuda pública

RESOLUCIÓ de 3 d'octubre de 2023, de la Conselleria d'Educació, Universitats i Ocupació, per la qual es complementa l'import de les beques salari lligades a la renda per a la realització d'estudis universitaris en el curs acadèmic 2022-2023 en les universitats que integren el Sistema Universitari Valencià. [2023/10136]  
Per l'Ordre 10/2021, de 12 d'octubre, de 2021, de la Conselleria d'Innovació, Universitats, Ciència i Societat Digital, s'estableixen les bases reguladores per a la concessió de les beques salari lligades a la renda per a la realització d'estudis universitaris en les universitats que integren el Sistema Universitari Valencià (DOGV 9198, 20.10.2021).  
Mitjançant la Resolució de 3 de novembre de 2022, de la Conselleria d'Innovació, Universitats, Ciència i Societat Digital, per la qual es convoquen beques salari lligades a la renda per a la realització d'estudis universitaris durant el curs acadèmic 2022-2023 en les universitats que integren el Sistema Universitari Valencià, en l'apartat segon («Condicions de concessió i quantia de la beca») s'estableix:  
  
«1. La beca consistirà en una beca salari l'import màxim de la qual per beneficiari no serà superior a 6.000 euros.  
La subvenció estarà condicionada a la resolució de concessió de les beques de caràcter general que per a cada curs acadèmic convoca el ministeri competent en matèria d'educació en la part referent a la beca de quantia fixa lligada a la renda d'acord amb el que es disposa en el punt 3 d'aquest apartat.  
Tot això tenint en compte el que s'estableix en l'article 40 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
[…]  
3. Per a l'alumnat beneficiari de la beca de quantia fixa lligada a la renda que cada curs acadèmic convoca el ministeri competent en matèria d'educació i que, al seu torn, resulte beneficiari de la beca lligada a la renda regulada en aquesta convocatòria per a un mateix curs acadèmic, l'import de l'ajuda serà una quantia que complete el que s'assigne en la beca de quantia fixa lligada a la renda del ministeri, fins a arribar a l'import màxim de 6.000 euros.»  
D'altra banda, l'apartat tercer («Finançament») de la resolució esmentada disposa:  
«Per a la concessió d'aquestes beques es destinarà un import total màxim de 15.946.534 € (díhuit milions d'euros), a càrrec de l'aplicació pressupostària 84.47.01.242.02.4, línia de subvenció S1313000, «Beques alumnat ensenyaments universitaris i estudis superiors», del programa pressupostari 422.60, Universitat i estudis superiors. Aquest import queda condicionat a l'existència de consignació pressupostària adequada i suficient en l'exercici 2023. De l'import pressupostat per a l'exercici 2023, es reserven 500.000 € per a l'adjudicació complementària establida en el punt 3 de la base segona de l'Ordre 10/2021, de 12 d'octubre.»  
Per la Resolució de 9 de març de 2023, de la Conselleria d'Innovació, Universitats, Ciència i Societat Digital, per la qual s'incrementa l'import total màxim de la convocatòria de beques salari lligades a la renda per a la realització d'estudis universitaris durant el curs acadèmic 2022-23, en les universitats que integren el Sistema Universitari Valencià en l'apartat primer estableix:  
«Incrementar en 1.200.00,00 euros l'import total màxim establit en l'apartat tercer de la Resolució de 03.11.2022, de la Conselleria d'Innovació, Universitats, Ciència i Societat digital, per la qual es van convocar les beques salari lligades a la renda per a la realització d'estudis universitaris durant el curs acadèmic 2022-23, en les universitats que integren el Sistema Universitari Valencià.  
El pressupost total per a aquesta convocatòria serà, per tant, de 40.770.509,00 euros, a càrrec de l'aplicació pressupostària 73.25.33.477.75.2, línia de subvenció S1313000, «Beques alumnat ensenyaments universitaris i estudis superiors», del programa pressupostari 422.60, Universitat i estudis superiors, per a l'exercici 2023.»  
  
De l'import pressupostat per a l'exercici 2023, es reserven 700.000 per a complementar l'import de la beca salari, als beneficiaris que no han obtingut la beca lligada a la renda del ministeri, fins a aconseguir la quantia màxima determinada en la convocatòria corresponent, d'acord amb el que estableix el punt 3 de la base segona de l'Ordre 10/2021, de 12 d'octubre, de la Conselleria d'Innovació, Universitats, Ciència i Societat Digital, per la qual s'estableixen les bases reguladores (DOGV 9198, 20.10.2021).  
La Resolució de 17 de maig de 2023, de la Direcció General d'Universitats, per la qual s'adjudiquen i deneguen les beques salari lligades a la renda per a la realització d'estudis universitaris en curs acadèmic 2022-2023 en les universitats que integren el Sistema Universitari Valencià, en l'apartat primer, determina concedir la beca salari lligada a la renda a l'alumnat que compleix els requisits establits en la Resolució de 3 de novembre de 2022, de la Conselleria d'Innovació, Universitats, Ciència i Societat Digital per la qual es convoquen les beques salari lligades a la renda per a la realització d'estudis universitaris durant el curs acadèmic 2022-2023 en les universitats que integren el Sistema Universitari Valencià, ordenats per nota mitjana i enumerats en els annexos següents:  
1. Annex I. Relació de beneficiaris  
2. Annex II. Relació de sol·licituds denegades  
Amb data 3 d'abril de 2023 es publiquen en la pàgina web del Ministeri d'Educació i Formació Professional, els llistats definitius de becaris de la convocatòria general del curs 2022-2023, així com la resolució definitiva del director general de Planificació i Gestió Educativa, en virtut de les competències delegades del secretari d'estat d'Educació i Formació Professional, d'acord amb l'Ordre EFP/43/2021, de 21 de gener, per la qual es concedeixen i deneguen les beques de caràcter general en el curs acadèmic 2022-2023.  
La comissió de valoració i selecció establida en la base catorzena de l'Ordre 10/2021, de 12 d'octubre, de 2021, ha analitzat alumnat que, figurant en els annexos I-A2, I-B1, I-B2, I-C1, IC2, I-D2,I-D3,I-D4, I-E1,I-E2 de la Resolució de 17 de maig de 2023, no ha resultat beneficiari en la resolució de 31 de març de 2023, del secretari d'estat d'Educació i Formació Professional, i que, d'acord amb el que s'estableix en l'apartat segon, punt 3, de la Resolució de 3 de novembre de 2022, ha de ser beneficiari/beneficiària d'un import de 1.700 euros complementari al rebut per la Resolució de 17 de maig 2023, la quantia del qual ascendia a 4.300 euros, de manera que arribe a la quantia màxima de 6.000 euros establida en la convocatòria.  
  
La Subdirecció General d'Universitats, com a òrgan instructor del procediment, eleva la present proposta de resolució al director general d'Universitats perquè la signe, per la qual cosa, per la delegació del conseller d'Educació, Universitats, i Ocupació, establida en l'article 16 de l'Ordre 10/2021 i en l'apartat denové de la Resolució de 3 de novembre de 2022, anteriorment esmentades, resolc:  
  
Primer  
Concedir a l'alumnat enumerat en l'annex un import addicional de 1.700 euros, de manera que arribe a la quantia màxima de 6.000 euros determinada en l'apartat segon de la Resolució de 3 de novembre de 2022, de la Conselleria d'Innovació, Universitats, Ciència i Societat Digital, sense superar l'import global màxim de 700.000 euros previstos per a l'exercici pressupostari 2023, a càrrec de l'aplicació pressupostària 15.72.22.799.89.9, línia de subvenció S1313, «Beques alumnat ensenyaments universitaris i estudis superiors».  
  
  
Segon  
Lliurar a cada universitat que integren el Sistema Universitari Valencià l'import de la beca de l'alumnat relacionat en l'annex, en les quanties següents:  
  
Universitat de València-Estudi General 136.000,00 €  
Universitat d'Alacant 95.200,00 €  
Universitat Politècnica de València 132.600,00 €  
Universitat Jaume I de Castelló 57.800,00 €  
Universitat Miguel Hernández d'Elx 28.900,00 €  
Universitat Catòlica «Sant Vicent Màrtir» 5.100,00 €  
Universitat Cardenal Herrera-CEU 15.300,00 €  
Universitat Europea de València 1.700,00 €  
TOTAL 472.600,00 €  
Tercer  
La relació de l'alumnat beneficiari relacionat en l'annex es publicarà en la pàgina web de la Conselleria d'Educació, Universitats i Ocupació, que s'indica a continuació:  
https://ceice.gva.es/es/web/universidad/ayudas-y-becas  
  
Quart  
Ordenar la publicació de la resolució en el Diari Oficial de la Generalitat Valenciana.  
  
Cinqué  
La resolució produirà efectes des del moment de la signatura.  
  
València, 3 d'octubre de 2023.- El director general d'Universitats (p. d. de la consellera d'Innovació, Universitats, Ciència i Societat Digital, segons la base setzena de l'Ordre 10/2021, de 12 d'octubre): José Antonio Pérez Juan.